[{"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Tehisintellektil po\u0303hinevat to\u0308o\u0308tajaskonda kimbutab inimeste keskpa\u0308rasus"}, {"text_idx": "#000006", "text": "Ettevo\u0303tte Open AI senised kulud on u\u0308le 10 miljardi dollari ja Microsoft maksis just a\u0308sja va\u0308ikese osa eest 10 miljardit juurde. Autor/allikas: Joshua Sortino/Unsplash"}, {"text_idx": "#000007", "text": "Ehkki tehisintellektist on saanud moeso\u0303na ja see tungib mitmete inimekspertide marjamaale, muutub selle koolitamine ja\u0308rjest kulukamaks. Viimane annab lootust, et o\u0303ppimisvo\u0303imelisemad inimesed ei ja\u0308a\u0308 ka tulevikus to\u0308o\u0308tuks, leiab R2 tehnikakommentaaris Kristjan Port."}, {"text_idx": "#000008", "text": "O\u0308eldakse, et to\u0308o\u0308andja vaatab kasumit, mitte to\u0308o\u0308tajat. Nad ma\u0308rkavad, kuidas aja jooksul to\u0308o\u0308tajate kasulikkus langeb. Kuigi sotsiaalse arengu to\u0303ttu po\u0308o\u0308rdus osa ta\u0308helepanust hoolivusele, elab mo\u0303te taustal edasi. Hoolivusega pu\u0308rgitakse samuti to\u0308ise to\u0303hususe poole. Viimase aja tehisintellekti puudutavad uudised on vaid kumin harjumuspa\u0308raseid ehk vanu to\u0308o\u0308suhteid ko\u0303rvaldava TI-nimelise rongi saabumisest. Siis on na\u0308ha, kas ja kui palju vaadatakse to\u0308o\u0308tajat."}, {"text_idx": "#000009", "text": "Tehisintellektil po\u0303hinevad lahendused ei pea olema tehniliselt ku\u0308psed. Neid ajendab proovima ja kasutama konkurentsi ning majandust tabavate kriiside po\u0303hjustatud na\u0308rvilisus. Ekslik oleks aga loota, et masina va\u0308simatu to\u0308o\u0308vo\u0303ime to\u0303ttu pu\u0308sitakse vo\u0303imete tipus. Ka masinate puhul on to\u0303ena\u0308olisem saavutada vaid keskpa\u0308rasus."}, {"text_idx": "#000010", "text": "Ko\u0303ige praktilisem vo\u0303imalus to\u0308o\u0308koha sa\u0308ilitamiseks on kiire o\u0303ppimisvo\u0303ime. Suutlikkus ka\u0308ia ajaga kaasas, haarata maailmas toimuvat, ma\u0308rgata uut ja huvitavat ning osata ko\u0303ike kombineerida vaimselt kasulikuks toodanguks. Lootus pelgalt hoolivuse nuppudel ma\u0308ngimisega to\u0308o\u0308tab va\u0308ga lu\u0308hikest aega. Umbes sinnani kui raamatupidaja koostab aastaaruannet. Seega on parem mo\u0303elda o\u0303ppimisele."}, {"text_idx": "#000011", "text": "Sealhulgas o\u0303ppida o\u0303ppimisest. O\u0303ppida, kuidas ma\u0308rgata, ma\u0308ngida ideedega, koostada stsenaariume jne. Vanamoodsa o\u0303ppimisega oma eriala mu\u0308u\u0308ride ja arusaamade keskel jo\u0303uavad ju vo\u0303imed kiiresti viimase piirini. Kes seda ei usu, ku\u0308sigu, miks tahetakse asendada teda koos ko\u0303igi teiste erialade inimestega asendada arvutiprogrammiga."}, {"text_idx": "#000012", "text": "Va\u0308hemalt mo\u0303neks ajaks on o\u0303ppimisvo\u0303ime arendamine to\u0308o\u0308kohast huvitatud inimestele pa\u0308a\u0308setee. Tehisintellekt peab ju samuti juurde o\u0303ppima, aga see on parajalt keeruline. See vo\u0303ib osutuda nii keeruliseks ja kalliks, et to\u0308o\u0308andja on sunnitud sellest loobuma. Siis avanebki inimese potentsiaal."}, {"text_idx": "#000013", "text": "Mo\u0303ningaid tehisintellektil po\u0303hinevaid tooteid on kallis omada ja kasutada. Need va\u0308hesed esialgu to\u0308o\u0308vo\u0303tjaid ei ohusta. Kunagi ammu, arvutite algusaastatel, ma\u0308rkis IBM-i juhtinud Thomas Watson Jr isegi, et inimene, kelle vastane maha surus, to\u0303useb pu\u0308sti. Inimene, kelle surus maha mugavus, ja\u0308a\u0308bki pikali. O\u0303igemini on see samuti siia sobiv tsitaat."}, {"text_idx": "#000014", "text": "Watsoni vahest meie ajani edasio\u0308eldud tuntuim mo\u0303te pa\u0308rineb aga 1943. aastast: \"Ma arvan, et maailmas on turg vo\u0303ib-olla viiele arvutile.\". Tsitaat levib tarkade ettena\u0308gematuse kurioosumina. Arvamus, mis on praegustele tavalistele inimestele arusaadavalt vale, vo\u0303imaldab elada hetke targutavat suurelisust."}, {"text_idx": "#000015", "text": "Toonases vaates na\u0308hti arvutit ainult arvutamise to\u0308o\u0308riistana. IBM-i juht peegeldas juba toona ta\u0308rganud ootust, et masinlik vo\u0303imekus u\u0308letab inimest arvutamises. Sestap see lihtsalt arvutab ko\u0303ik maailma arvutusprobleemid kiiresti a\u0308ra ja selliseid masinaid vajavad va\u0308hesed. Sama loogika vo\u0303ib kehtida suurte tehisintellektisu\u0308steemide puhul. Palju suurem turg on kompaktsetele tehisintellekti-lahendustel. Sellistel, mida on o\u0303petatud tegema konkreetset to\u0308o\u0308d na\u0308iteks natuke vo\u0303imekamas su\u0308learvutis."}, {"text_idx": "#000016", "text": "Na\u0308ited on juba olemas. Nende ma\u0308rkamiseks tasub vaid mo\u0303elda, mis varjub palju uudiseid po\u0303hjustanud Open AI loodud keelemudeli GPT lu\u0308hendi taga. Kolmeso\u0303naline mo\u0303iste algab kahe lihtsalt to\u0303lgitava so\u0303naga generative ja pre-trained ehk \"ette treenitult sepitsev\". Kolmas so\u0303na transformer ta\u0308histab TI-meetodit. Seega, piisava protsessori vo\u0303imekusega arvutis jooksutatakse mitmesuguseid ette o\u0303petatud TI-mudeleid, mis sepistavad to\u0308o\u0308andja soovitud u\u0308lesannetele lahendusi."}, {"text_idx": "#000017", "text": "Selline tehisintellekt sarnaneb to\u0308o\u0308tajale kahes olulises mo\u0303ttes. Esiteks oskab ta teha inimese to\u0308o\u0308d. Teiseks keskendub ta olemasolevale ega o\u0303pi uut juurde. Tehisintellekti mudelite o\u0303petamine, ta\u0308iend- ja u\u0308mberkoolitamine on suured ja kallid to\u0308o\u0308u\u0308lesanded. Lisaks kordades vo\u0303imsama arvutiplatvormi vajadusele ta\u0308hendab see kokkupuudet vahepeal muutunud maailmaga ehk to\u0308o\u0308d uute andmekogudega endisest vo\u0303imekamal tehnoloogilisel platvormil."}, {"text_idx": "#000019", "text": "Praktikas neid teadmisi nii \"odavalt\" ei saa. Open AI senised kulud on u\u0308le 10 miljardi dollari ja Microsoft maksis just a\u0308sja va\u0308ikese osa eest 10 miljardit juurde. Sellega saavutatati pelgalt praegune tase. TI tarkuse kasvatamise kulud on ma\u0308rgatavalt suuremad. Ja\u0308rgmise GPT mudeli arendamisel arvestatakse juba 100 triljoni parameetriga. Taolist suutlikkust nii rahas kui ka teadmistes omavad to\u0303esti vahest \"ainult viis\" organisatsiooni."}, {"text_idx": "#000020", "text": "Lo\u0303pptulemusena loodud mudelid oleks siis need inimesi asendavad pa\u0308ris \"to\u0308o\u0308tajad\". Na\u0308iteks on saadaval arvutisse laetavaid pildiloomise mudeleid. Nendega ilmselt proovitakse esmalt ta\u0308iendada ja siis asendada illustraatorite to\u0308o\u0308d. Na\u0308iteid leidub juba paljudest loometo\u0308o\u0308ga seotud valdkondadest."}, {"text_idx": "#000021", "text": "See toobki tagasi inimeste o\u0303ppimismotivatsiooni juurde. Tehisintellektil po\u0303hinev to\u0308o\u0308taja on ku\u0308ll vo\u0303imekas, aga ikkagi piiratud vo\u0303imekusega. Maailm muutub. Ajas langeb TI-to\u0308o\u0308taja kasulikkus Sarnaselt inimesele. Uue tehisintellekti koolitamine vo\u0303i ostmine on kulukas. Seda ei tehta ja to\u0303ena\u0308oliselt hakkab ka tehisintellektidest koosnevas to\u0308o\u0308tajaskonnas domineerima keskpa\u0308rasus."}, {"text_idx": "#000025", "text": "\"Tehisintellekti ristiisa\" lahkus Google'ist ja hoiatas AI eest"}, {"text_idx": "#000027", "text": "Loovjuht tehisintellekti loodud kunstist: seal on palju halle alasid"}, {"text_idx": "#000030", "text": "USA kirjutavate to\u0308o\u0308liste vanamoodne streik ja\u0308i ajale jalgu"}, {"text_idx": "#000031", "text": "Tehisaru hakkab so\u0303naja\u0308rjestuste ko\u0303rval inimka\u0308itumist ennustama"}, {"text_idx": "#000032", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000033", "text": "Interaktiivne tehisintellekt ihub hammast ChatGPT ta\u0308hesa\u0308rale"}, {"text_idx": "#000034", "text": "Kohatult ka\u0308ituv robot paneb inimesedki punastama"}, {"text_idx": "#000037", "text": "Tehisintellekti edu lo\u0308o\u0308b arstiteaduse to\u0303eihale hingekella"}, {"text_idx": "#000039", "text": "Pime tehisintellekt annab hoogu palgato\u0308o\u0308jo\u0303u ka\u0308rpimisele"}, {"text_idx": "#000040", "text": "Tehisintellekti loomingu avastamist raskendab selle keskpa\u0308rasus"}, {"text_idx": "#000048", "text": "Kristjan Port: ahv, fotograaf ja primatoloog la\u0308ksid kohtusse"}, {"text_idx": "#000056", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000057", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]